EkBass/fiwiki-20250220-pages-articles huggingface dataset:
Gabriel Davioud

Gabriel-Jean-Antoine Davioud (30. lokakuuta 1823 Pariisi – 6. huhtikuuta 1881 Pariisi) oli ranskalainen arkkitehti. Hän oli kaupunkisuunnittelija Georges- Eugène Haussmannin yhteistyökumppani, joka suunnitteli Pariisiin monia julkisia rakennuksia.Gabriel Davioud Paris1900. Viitattu 31.10.2020.Gabriel Davioud (1823-1881) Ranskan kansalliskirjasto. Viitattu 31.10.2020. Davioud opiskeli École des Beaux-Arts -taidekoulussa,Nordisk familjebok (1906), s. 1449 Runeberg.org. Viitattu 31.10.2020. jossa häntä opettivat Eugène Viollet- le-Duc ja Léon Vaudoyer. Hän auttoi Victor Baltardia Pariisin hallien suunnittelussa.Davioud, Gabriel-Jean-Antoine A Dictionary of Architecture and Landscape Architecture (2006), Oxford Reference. Viitattu 31.10.2020. Baltardin suosituksesta Davioud palkattiin Pariisin rakennustöiden ylitarkastajaksi (inspecteur général des travaux d'architecture) sekä puistokatujen ja istutusten pääarkkitehdiksi (architecte en chef au service des promenades et plantations). Hänen arkkitehtuurinsa edusti toisen keisarikunnan tyylille tyypillistä eklektismiä. Davioudin suunnittelutöitä Pariisissa ovat teatterit théâtre du Rond-Point (1858), théâtre du Châtelet (1862) ja théâtre de la Ville (1862), sittemmin purettu maailmannäyttelyrakennus palais du Trocadéro (1878), place de la Républiquen varrella ollut Magasins réunis -tavaratalo (1867), 19. arrondissementin raatihuone (1878), suihkukaivot fontaine Saint-Michel (1858), fontaine Château d’Eau (1874), fontaine du Châtelet (1874) ja fontaine de l’Observatoire (1875) sekä useat Bois de Boulognen ja Parc Monceaun puistojen huvirakennelmat. Lisäksi hän suunnitteli paljon kadunkalusteita kuten kioskeja, suihkukaivoja, penkkejä ja lyhtypylväitä. ==Lähteet== ==Aiheesta muualla== Luokka:Ranskalaiset arkkitehdit Luokka:Vuonna 1823 syntyneet Luokka:Vuonna 1881 kuolleet
Rosa ’Aicha’

Rosa ’Aicha’ on Rosa Spinosissima-ryhmään eli tarhapimpinellaruusuihin kuuluva ruusulajike, jolle on tunnusomaista suurikokoiset, puolikerrannaiset, kellanvalkoiset kukat.Gudrun Manell & Bertil K. Johansson: Ruusut - Suomen oloihin soveltaen suomentanut Hannele Vainio - Otava 1998 - Sivu 53 == Alkuperä == Ruusu on teehybridi ’Souvenir de Jacques Verschuren’ ja pimpinellahybridi ’Guldtopin’ risteymä, jonka kehitti tanskalainen Valdemar Petersen vuonna 1959. Ruusu julkistettiin vuonna 1966. Rosa ’Guldtop’ on puolestaan persianruusun (Rosa foetida) ja pimpinellaruusun (Rosa spinosissima) risteytys, jonka kehitti tanskalainen Aksel Olsen. ’Aichan’ kukka on saanut keltaisen värinsä persianruususta ja suuren kokonsa teehybridistä. Aicha on arabiankielinen naisen nimi. == Kuvaus == Rosa ’Aicha’ kasvaa Suomessa noin 1,5 metrin korkuiseksi kaartuvaoksaiseksi pensaaksi. Versoissa on runsaasti piikkejä. Lehdet ovat harmaanvihreitä ja seitsemänlehdykkäisiä. ’Aicha’ kukkii Suomessa heinäkuun alusta 2–3 viikkoa. Kukat ovat maljamaiset ja halkaisijaltaan 7–9 cm. Nupusta auetessaan kukat ovat täyteläisenkeltaiset, mutta muuttuvat vanhetessaan keltavalkoisen sävyihin. Nuput ovat keltaiset. Terälehtiä on 5–10 kappaletta. Emi on ruskea, heteet keltaruskeat. Kukissa on hedelmäinen tuoksu. Jälkikukinta on mahdollinen säiden salliessa syyskuun alussa. Ruusu ei tee kiulukoita ja muodostaa vain vähän juurivesoja. Lajike viihtyy auringossa ja puolivarjossa. Menestyy Suomessa kasvuvyöhykkeillä I–II. == Kuvia Rosa 'Aichasta' == Tiedosto:Rosa Aicha 30.jpg Tiedosto:Rosa Aicha 50.jpg Tiedosto:Rosa Aicha 40.jpg Tiedosto:Rosa Aicha 20.jpg == Lähteet == Luokka:Ruusulajikkeet
Sajjad Mohajeri

Sajjad Mohajeri on iranilainen karateka, joka saavutti Kyokushinin IKO Matsushima-liiton raskaansarjan Euroopan-mestaruuden 2013 ja MM-hopeaa 2016.World Open Tournament – IKO Matsushima kyokushinresults.com Viitattu 31.10.2020 Hän saavutti myöhemmin myös raskaansarjan EM-pronssia 2017 Espanjassa.10TH EUROPEAN CHAMPIONSHIPS IKO3 MATSUSHIMA Viitattu 31.10.2020 ==Lähteet== Luokka:Iranilaiset karatekat Luokka:Kyokushinin harjoittajat Luokka:Elävät henkilöt
Chase Elliott

William Clyde Elliott II, joka tunnetaan paremmin nimellä Chase Elliott (s. 28. marraskuuta 1995, Dawsonville, Georgia), on amerikkalainen autokilpailija. Hän kilpailee tällä hetkellä NASCAR Cup -sarjassa Hendrick Motorsports -tiimin kanssa numerolla 9 Chevrolet Camaro ZL1 1LE -autolla, jota sponsoroi NAPA Auto Parts. Elliott on entisen NASCAR-kilpailijan Bill Elliottin ainoa poika. Elliottin debyytti Cup-sarjassa alkoi STP 500 -kilpailussa vuonna 2015. Hänen ensimmäinen Cup-sarjan voittonsa voitti Go Bowling The Glen 2018 -kilpailussa.Go Bowling at The Glen 2018 - Official race results ==Lähteet== Luokka:NASCAR-kuljettajat Luokka:Vuonna 1995 syntyneet Luokka:Elävät henkilöt
Maruša Štangar

Maruša Štangar (s. 31. tammikuuta 1998) on slovenialainen judon EM-mitalisti. Hän on kilpaillut 48 kg:n sarjassa vuodesta 2013 lähtien. Štangar saavutti pronssia alle 18-vuotiaiden MM-kilpailuissa ja alle 21-vuotiaiden EM- kilpailuissa 44 kg:n painoluokassa 2013. Seuraavana vuonna hän oli kolmas alle 18-vuotiaiden EM-kilpailuissa 48 kg:n sarjassa. nuorten olympialaisissa 2014 hän sai pronssia sekä 52-kiloisissa että joukkuekilpailussa. Vuonna 2015 hän saavutti 48 kg:n painoluokassa alle 18-vuotiaiden Euroopan-mestaruuden ja alle 21-vuotiaiden MM-hopeaa. Vuonna 2017 hän sai samassa sarjassa pronssia alle 21-vuotiaiden MM-kilpailuissa. Štangar sijoittui 48-kiloisissa seitsemänneksi Tel Avivin EM-kilpailuissa 2018. Tarragonan Välimeren kilpailuissa hän saavutti pronssia. Hän oli samana vuonna seitsemäs Bakun MM-kilpailuissa. Hän saavutti Minskin Euroopan kisoissa 2019 pronssia 48 kg:n painoluokassa. Lissabonin EM-kilpailuissa 2021 hän oli samassa sarjassa viides. Štangar on saavuttanut IJF World Tour -kilpailuissa yhden voiton, yhden kakkossijan ja neljä kolmossijaa. Maailmancupeista / Continental Open -kilpailuista hänellä on yksi voitto ja yksi kakkossija. Hän on voittanut aikuisten sarjassa viisi Slovenian-mestaruutta. == Lähteet == Luokka:Slovenialaiset judokat Luokka:Vuonna 1998 syntyneet Luokka:Elävät henkilöt
Hugo Ferdinand Forss

Hugo Ferdinand Forss (8. toukokuuta 1844 Turku – 19. maaliskuuta 1909 Savonlinna) oli suomalainen tuomari ja valtiopäivämies, joka toimi Savonlinnan pormestarina. Forssin vanhemmat lääninmaanmittari Berndt Ferdinand Forss ja Josefina Lovisa Sjöblom ja puoliso vuodesta 1873 Ida Karolina Appelroth. Forss suoritti tuomarintutkinnon 1886 ja sai varatuomarin arvon 1870. Hän toimi Savonlinnan pormestarina 1875–1885, Rantasalmen tuomiokunnan tuomarina 1885–1893 ja Kiteen tuomiokunnan tuomarina vuodesta 1893. Forss oli porvarissäädyssä Savonlinnan edustaja valtiopäivillä 1877–1878.Ylioppilasmatrikkeli 1853–1899 Viitattu 31.10.2020. ==Lähteet== Luokka: Suomalaiset tuomarit Luokka:Savonlinnan kaupunginjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1844 syntyneet Luokka:Vuonna 1909 kuolleet
Charlotte Maria Tucker

Charlotte Maria Tucker, kirjailijanimi A. L. O. E. (1821 Barnetin lähellä, Middlesex, Englanti – 1893 Amritsar, Intia) oli englantilainen kirjailija. Hän asui lapsena Intiassa, jossa hänen isänsä oli virkamiehenä, mutta muutti kouluiässä Englantiin. Hän aloitti nuorena kirjoittamisen ja filantrooppisen toiminnan. Hän palasi myöhemmällä iällään 1875 Intiaan kristilliseen lähetystyöhön. Nimimerkillä A. L. O. E. ("A Lady Of England") hän julkaisi kristillishenkisiä kertomuksia ja hartauskirjallisuutta.Tucker, Charlotte Maria Nordisk familjebok 30. 1920 Tuckerin kirjoja on käännetty ruotsiksi runsaat viisikymmentä. Niitä ei ole suomennettu. == Lähteet == ==Aiheesta muualla== Luokka:Englantilaiset kirjailijat Luokka:Lähetyssaarnaajat Luokka:Vuonna 1821 syntyneet Luokka:Vuonna 1893 kuolleet
August Johan Frosterus

August Johan Frosterus (28. lokakuuta 1831 Karunki – 5. maaliskuuta 1882 Helsinki) oli suomalainen pappi ja valtiopäivämies. Frosteruksen vanhemmat olivat varapastori Gustaf Alrik Frosterus ja Susanna Fredriksdotter Carlenius ja puoliso vuodesta 1860 Sofia Forbus. Frosterus tuli ylioppilaaksi 1854 ja suoritti teologian erotutkinnon ja vihittiin papiksi 1857. Pastoraalitutkinnon Frosterus suoritti 1861. Hän oli Raahen ja Saloisten kirkkoherran apulainen ja virka- ja armovuoden saarnaaja vuodesta 1858, Paltamon kappalaisen apulainen vuodesta 1860, Kalajoen kirkkoherran viran virkavuoden saarnaaja ja Oulaisten välivuoden saarnaaja 1866, Limingan kappalainen 1867, Oulun lääninvankilan saarnaaja vuodesta 1868 ja Raahen kappalainen vuodesta 1870. Frosterus toimi kirkkoherrana Sievissä 1874–1879 ja Piippolassa vuodesta 1879. Hän oli pappissäädyn edustaja valtiopäivillä 1882.Ylioppilasmatrikkeli 1853–1899 (Viitattu 31.10.2020)Frosterus, August Johan Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017. (Viitattu 31.10.2020) ==Lähteet== Luokka: Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1831 syntyneet Luokka:Vuonna 1882 kuolleet
Barbara Matić

Barbara Matić (s. 3. joulukuuta 1994 Split) on kroatialainen judon olympiavoittaja sekä maailman- ja Euroopan-mestari. Hän edustaa splitläistä JK Pujanke -seuraa, ja on pituudeltaan 171 cm. Hän on kilpaillut 70 kg:n painoluokassa vuodesta 2011 lähtien. Matić saavutti 63 kg:n sarjassa alle 17-vuotiaiden MM-pronssia 2009 ja EM-kultaa 2010. Singaporen nuorten olympialaisissa 2010 hän sai pronssia sekä 63-kiloisissa että joukkuekilpailussa. Hän saavutti 70 kg:n painoluokassa alle 20-vuotiaiden EM- kilpailuissa pronssia 2011 ja hopeaa 2012. Alle 23-vuotiaiden EM-kilpailuissa hän sijoittui toiseksi 2012. Matić sijoittui viidenneksi Budapestin EM- kilpailuissa 2013. Hän voitti samana vuonna alle 20-vuotiaiden Euroopan- ja maailmanmestaruuden 70-kiloisissa sekä sai pronssia saman ikäluokan MM- joukkuekilpailussa. Hän saavutti vuonna 2014 pronssia Montpellier'n EM- kilpailuissa ja sijoittui viidenneksi Tšeljabinskin MM-kilpailuissa. Alle 20-vuotiaiden EM-kilpailuissa hän saavutti kultaa joukkuekilpailussa ja hopeaa 70-kiloisissa. Hän voitti samana vuonna ikäluokan maailmanmestaruuden 70 kg:n sarjassa. Matić karsiutui Rio de Janeiron olympialaisissa 2016 ensimmäisen ottelun jälkeen. Hän saavutti Varsovan EM-kilpailuissa 2017 pronssia sekä 70-kiloisissa että joukkuekilpailussa. Tel Avivin EM-kilpailuissa 2018 hän sijoittui viidenneksi. Hän sai pronssia Minskin Euroopan kisoissa 2019. Hän voitti 70-kiloisten maailmanmestaruuden Budapestissa 2021 kukistettuaan loppuottelussa japanilaisen Yoko Onon. Samana vuonna järjestetyissä Tokion olympialaisissa hän sijoittui viidenneksi. Matić voitti 70 kg:n painoluokan maailmanmestaruuden toistamiseen Taškentissa 2022 kukistettuaan loppuottelussa maannaisensa Lara Cvjetkon. Hän sai vuonna 2023 MM-pronssia Dohassa ja EM- pronsia Montpellier'ssä. Hän voitti 70-kiloisten Euroopan-mestaruuden Zagrebissa 2024 kukistettuaan loppuottelussa kreikkalaisen Elisavet Teltsidoun. Matićista tuli Kroatian historian ensimmäinen judon olympiamitalisti Pariisissa 2024, kun hän voitti kultaa 70-kiloisten luokassa. Hän voitti finaalissa Miriam Butkereitin yhdellä waza-arilla. Matić on saavuttanut IJF World Tour -kilpailuissa kahdeksan turnausvoittoa, yhdeksän kakkossijaa ja kaksitoista kolmossijaa. Maailmancupeista / Continental open -kilpailuista hänellä on yksi kolmossija. Hän on voittanut aikuisten sarjassa kolme Kroatian-mestaruutta. == Lähteet == Luokka:Kroatialaiset judokat Luokka:Kroatialaiset olympiavoittajat Luokka:Vuonna 1994 syntyneet Luokka:Elävät henkilöt
Marijana Mišković

Marijana Mišković-Hasanbegović (s. 8. heinäkuuta 1982 Split) on kroatialainen judon EM-mitalisti. Hän edustaa splitläistä AJK Student -seuraa, ja on pituudeltaan 166 cm. Hän kilpailee 63 kg:n painoluokassa. Mišković sijoittui 63-kiloisissa seitsemänneksi Lissabonin EM-kilpailuissa 2008. Seuraavana vuonna hän saavutti EM-pronssia Tbilisissä. Hän sijoittui jaetulle yhdeksännelle sijalle Lontoon olympialaisissa 2012 ja voitti kultaa Mersinin Välimeren kilpailuissa 2013. Astanan MM-kilpailuissa 2015 hän oli seitsemäs. Hän saavutti Varsovan EM-kilpailuissa 2017 pronssia joukkuekilpailussa. Mišković on saavuttanut IJF World Tour -kilpailuissa kaksi kakkossijaa ja neljä kolmossijaa. Maailmancupeista / Continental open -kilpailuista hänellä on viisi voittoa, kaksi kakkossijaa ja yksi kolmossija. Hän on voittanut aikuisten sarjassa seitsemän Kroatian-mestaruutta. == Lähteet == Luokka:Kroatialaiset judokat Luokka:Vuonna 1982 syntyneet Luokka:Elävät henkilöt
Tugendbund

Tugendbund (saksaa, suom. 'hyveliitto') oli saksalainen siveellis-tieteellinen yhdistys, jonka perusti Königsbergissä 1808 joukko upseereja, virkamiehiä ja oppineita. Sen tarkoituksena oli kohottaa henkisesti vuosien 1806–1807 kansallisen onnettomuuden lannistamia mieliä, herättää kansassa isänmaanrakkautta ja muita hyviä ominaisuuksia. Tarkoituksena oli valmistautua vastaiseen vapaustaisteluun Napoleonia vastaan. Se herätti kuitenkin pian Napoleonin epäluuloja, ja joulukuussa 1809 se hajotettiin, ennen kuin se vielä oli ehtinyt saavuttaa käytännön tuloksia.Tugendbund. Tietosanakirja osa 9. Tietosanakirja-osakeyhtiö 1917 == Lähteet == Luokka:Salaseurat Luokka:Saksalaiset järjestöt Luokka:Kaliningradin historia
Ujo poika

__NOTOC__ Ujo Poika on Jig-Saw-yhteen ainoaksi jäänyt albumi, joka julkaistiin vuonna 1975. == Kappaleet == # # # # # # # === B-puoli === # * # # # # # == Kokoonpano == * Jorma Kettunen – rummut, lyömäsoittimet, tehosteäänet * Jukka Ristseppä – kitara, laulu, tehosteäänet * Raimo Kupiainen – basso, lyömäsoittimet, laulu == Lähteet == * Ujo poika discogs.com -sivustolla Luokka:Vuoden 1975 esikoisalbumit Luokka:Suomalaiset pop rock -albumit
Knut Gustaf Victor Furuhjelm

Knut Gustaf Victor (Viktor) Furuhjelm (5. elokuuta 1862 Helsinki – 31. tammikuuta 1928 Urjala) oli suomalainen tuomari ja valtiopäivämies. Furuhjelmin vanhemmat olivat hovioikeuden presidentti, senaattori Victor Furuhjelm ja vapaaherratar Eva Matilda Aglaë von Kothen. Protokollasihteeri, tietokirjailija Elis Furuhjelm ja taidemaalari Dagmar Furuhjelm olivat hänen sisaruksiaan. Furuhjelm tuli ylioppilaaksi 1881 ja valmistui filosofian maisteriksi 1886 ja molempien oikeuksien kandidaatiksi 1890. Varatuomarin arvon hän sai 1893. Viipurin hovioikeudessa Furuhjelm toimi kanslistina vuodesta 1897 ja asessorina vuodesta 1906. Hän oli Turun hovioikeuden oikeusneuvos 1918–1926. Furuhjelm harjoitti myös asianajajan tointa. Hän oli aatelissäädyssä sukunsa edustaja valtiopäivillä 1894.Ylioppilasmatrikkeli 1853–1899 Viitattu 31.10.2020. ==Lähteet== Luokka: Suomalaiset tuomarit Luokka: Suomalaiset asianajajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1862 syntyneet Luokka:Vuonna 1928 kuolleet
Luettelo Aleksis Kiven Seitsemän veljeksen henkilöistä

Tämä on luettelo Aleksis Kiven romaanissa (kertomuksessa) Seitsemän veljestä mainituista henkilöistä. ==Veljekset== * Juhani * Tuomas * Aapo * Simeoni * Timo * Lauri * Eero ==Veljesten vaimot== * Anna (Eeron vaimo), Seunalan Anna * Hinriika (Aapon vaimo), Konkkalan Hinriika * Härkämäen tytär (Tuomaan vaimo) * Kuokkalan tytär (Laurin vaimo) * Ulla, Kuokkalan tytär (Timon vaimo) * Venla (Juhanin vaimo), Männistön muorin tytär ==Veljesten sukulaiset ja jälkeläiset== * Isä Juhani Jukola vanhempi * Äiti * Sokea-eno * Jooseppi (Timon poika) * Juhani (Juhanin poika) * Venla (Juhanin tytär) ==Kyläläiset ja naapurit== * Honkamäen Iisakki, Timon saunaan kuollut ruotivanhus * Karkkulan Aapeli * Kaura-Matti * Kissalan Aapeli * Kolistimen ukko * Kuninkalan Kalle * Männistön muori * Nahkapeitturi * Rajamäen Kaisa * Rajamäen Mikko * Rajamäen lapset: Heikka, Matti eli Mörökölli, kaksoispari, Pikku-Tallukka * Ruokko- Massa * Taava, Timon piika * Tammiston Kyösti * Taula-Matti * Tervakosken- Matti, "rätti-ukko" ==Muut== * Jahtivouti * Kartanon herra * Kartanon vouti * Lautamies Mäkelä * Lukkari * Nimismies * Reppuryssä Iisakki * Rovasti * vierasmies (eli todistaja, liittyy lautamies Mäkelän käyntiin veljesten luona) Luokka:Luettelot kirjallisuuden henkilöhahmoista Luokka:Seitsemän veljestä -romaanin henkilöt
Tena Šikić

Tena Šikić (s. 4. heinäkuuta 1994) on kroatialainen judon EM-mitalisti. Šikić saavutti alle 20-vuotiaiden MM-kilpailuissa pronssia joukkuekilpailussa 2013. Hän voitti saman ikäluokan joukkuekilpailun Euroopan-mestaruuden 2014. Hän saavutti alle 23-vuotiaiden EM-hopeaa 52 kg:n painoluokassa 2015. Hän sai joukkuekilpailussa pronssia Varsovan EM-kilpailuissa 2017. Šikić on sijoittunut IJF World Tour -kilpailuissa kolme kertaa kolmanneksi sekä maailmancupeissa / Continental open -kilpailuissa kahdesti kolmanneksi. Hän on voittanut aikuisten sarjassa viisi Kroatian-mestaruutta.. == Lähteet == Luokka:Kroatialaiset judokat Luokka:Vuonna 1994 syntyneet Luokka:Elävät henkilöt
Boleslav Jablonský

Karel (Karl) Eugen Tupý, kirjailijanimi Boleslav Jablonský, (1813–1881) oli tšekkiläinen runoilija. Hän tuli suosituksi heti ensimmäisillä kokoelmillaan Pisně milosti ja Moudrost otcovska. Hän oli aikanaan suosittu lyyristen, varsinkin rakkausrunojen sepittäjä. Hänen viisiosaiset kootut runonsa Básně ilmestyi 1872.Tupý, Eugen. Tietosanakirja osa 9. Tietosanakirja-osakeyhtiö 1917Jablonský, Boleslav, Nordisk familjebok 12. 1910 Tupý vihittiin papiksi 1841. Hän toimi luostarin apottina vuodesta 1947 Krakausissa sekä kansakouluntarkastajana ja varadekaanina. == Lähteet == ==Aiheesta muualla== Luokka:Tšekkiläiset runoilijat Luokka:Tšekkiläiset papit Luokka:Apotit Luokka:Vuonna 1813 syntyneet Luokka:Vuonna 1881 kuolleet
The School Nurse Files

The School Nurse Files () on Netflixin esittämä eteläkorealainen draamasarja. Sen päärooleissa ovat Jung Yu-mi ja Nam Joo-hyuk. == Lähteet == == Aiheesta muualla == * Viralliset kotisivut Luokka:Eteläkorealaiset draamasarjat Luokka:Eteläkorealaiset komediasarjat Luokka:Eteläkorealaiset fantasiasarjat Luokka:2020-luvun televisiosarjat Luokka:Netflix-alkuperäissarjat
Hans Stoiber

Hans Helmut Stoiber (11. lokakuuta 1918 Zell am See - 10\. tammikuuta 2015) oli itävaltalainen runoilija. Hän osallistui vuoden 1936 Berliinin olympialaisiin, joissa voitti pronssia lyriikkakirjallisuudessa teoksellaan ”Der Diskus”. Lyriikan lisäksi Stoiber opiskeli myös oikeustieteitä sekä toimi vahvasti mukana ympäristönsuojeluvaltuustossa, jossa vaikutti Itävallan luonnonsuojelu- ja kansallispuistohankkeisiin. ==Lähteet== Luokka:Itävaltalaiset runoilijat Luokka:Itävaltalaiset olympiamitalistit Luokka:Vuonna 1918 syntyneet Luokka:Vuonna 2015 kuolleet
Kukkatalo

Kukkatalo () on Netflixin esittämä meksikolainen televisiosarja. Sen päärooleissa ovat Verónica Castro, Cecilia Suárez, Aislinn Derbez, Darío Yazbek Bernal, Arturo Ríos, Paco León, Juan Pablo Medina, Luis de la Rosa, María León ja Isela Vega. Suomessa sarja alkoi samanaikaisesti Netflixissä. == Aiheesta muualla == * Viralliset kotisivut Luokka:2010-luvun draamasarjat Luokka:2020-luvun draamasarjat Luokka:Meksikolaiset draamasarjat Luokka:Komediasarjat Luokka:Telenovelat Luokka:Netflix-alkuperäissarjat
Łódźin itäinen piirikunta

Łódźin itäinen piirikunta () on yksi Łódźin voivodikunnan piirikunnista. Sen väkiluku oli vuoden 2019 lopussa 72 179\. Piirikunta on jaettu kuuteen maalaiskuntaan, jotka ovat Andrespol, Brójce, Koluszki, Nowosolna, Rzgów sekä Tuszyn ja niissä on kylien lisäksi kolme kaupunkia; Koluszki, Rzgów ja Tuszyn. Hallintokeskus Łódź muodostaa oman kaupunkipiirikuntansa. Brzezinyn kaupunkikunta ja Brzezinyn, Dmosinin, Jeżówin sekä Rogówin maalaiskunnat siirrettiin 1. tammikuuta 2002 Łódźin itäisestä piirikunnasta ja niistä muodostui uusi Brzezinyn piirikunta. Łódźin itäisen piirikunnan pinta-alasta 24,3 prosenttia oli metsän peitossa vuonna 2018. Łódźin itäisen piirikunnan työttömyysaste oli vuoden 2018 lopussa 6,2 prosenttia. Vuoden 2019 lopussa Łódźin itäisessä piirikunnassa oli 72 179 asukasta, joista 52 prosenttia naispuolisia ja 48 prosenttia miespuolisia. Puolan väestönlaskennassa 2011 väkiluvun laskettiin olevan 68 061 ja sen ennakoidaan vuoteen 2050 mennessä kasvavan 81 140 asukkaaseen. Alle 18-vuotiaat muodostivat vuoden 2019 lopussa 18,8 prosenttia piirikunnan väestöstä, työikäiset 60,1 prosenttia ja eläkeikäiset 21,1 prosenttia väestön keski-iän ollessa 41,6 vuotta. Elävänä syntyneiden määrä oli vuonna 2019 yhteensä 662 lasta. == Lähteet == Luokka:Łódźin piirikunnat
Bruno Fattori

Bruno Fattori (31. maaliskuuta 1891 Senigallia – 15. lokakuuta 1985 Pisa) oli italialainen runoilija. Hän osallistui vuoden 1936 Berliinin olympialaisiin, joissa voitti hopeaa lyriikkakirjallisuudessa teoksellaan ”Profili Azzurri” (”Azzurrin julkisuuskuva”). Olympiateos on kadonnut. ==Lähteet== Luokka:Italialaiset runoilijat Luokka:Italialaiset olympiamitalistit Luokka:Vuonna 1891 syntyneet Luokka:Vuonna 1985 kuolleet
Jacob Batalon

Jacob Batalon on yhdysvaltalainen näyttelijä. Hän tuli tunnetuksi Ned Leedsin roolista Marvel Cinematic Universen elokuvissa Spider-Man: Homecoming (2017), Avengers: Infinity War (2018), Avengers: Endgame (2019), Spider-Man: Far From Home (2019) ja Spider-Man: No Way Home (2021). == Filmografia == Vuosi Nimi Rooli Huomioita 2017 North Woods Cooper 2017 Spider-Man: Homecoming Ned Leeds 2018 Every Day James 2018 Blood Fest Krill 2018 Avengers: Infinity War Ned Leeds 2018 Banana Split Jacob 2019 Avengers: Endgame Ned Leeds Cameo 2019 Spider-Man: Far From Home Ned Leeds 2019 The True Don Quixote Sancho Panza 2019 Let It Snow Keon 2019 Bubble Gang Need 2 jaksoa 2020 Day by Day Lucas Jakso: "#AnnabelleClarkeIsOverParty" 2020 50 States of Fright Simon Jakso: "Red Rum (Colorado)" 2021 Spider-Man: No Way Home Ned Leeds == Aiheesta muualla == * Luokka:Yhdysvaltalaiset näyttelijät Luokka:Elävät henkilöt
Hildur Lindberg

Hildur Amalia Lindberg (19. huhtikuuta 1904 Hedemora – 4. joulukuuta 1976 Hägersten) oli ruotsalainen näyttelijä. Hän esiintyi vuosina 1942–1974 15 kokoillan elokuvassa. Hänet on haudattu Danderydin hautausmaalle. == Valikoitu filmografia == * En dag skall gry (1944) * Kungliga patrasket (1945) * Idel ädel adel (1945) * Kärlek, solsken och sång (1948) * Sjösalavår (1949) * Våld (1955) * Mej och dej (1969) * Vaahteramäen Eemeli (elokuva) (1971) * Yksisilmäinen (1974) Luokka:Ruotsalaiset näyttelijät Luokka:Vuonna 1904 syntyneet Luokka:Vuonna 1976 kuolleet
Opocznon piirikunta

Opocznon piirikunta () on yksi Łódźin voivodikunnan piirikunnista. Sen väkiluku oli vuoden 2019 lopussa 76 106\. Piirikunta on jaettu kahdeksaan maalaiskuntaan, jotka ovat Białaczów, Drzewica, Mniszków, Opoczno, Paradyż, Poświętne, Sławno sekä Żarnów ja niissä on kylien lisäksi kaksi kaupunkia; Drzewica ja hallintokeskus Opoczno. Opocznon piirikunnan pinta-alasta 31,2 prosenttia oli metsän peitossa vuonna 2018. Opocznon piirikunnan työttömyysaste oli vuoden 2018 lopussa 5,8 prosenttia. Vuoden 2019 lopussa Opocznon piirikunnassa oli 76 106 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 78 650 ja sen ennakoidaan vuoteen 2050 mennessä pienenevän 64 270 asukkaaseen. Alle 18-vuotiaat muodostivat vuoden 2019 lopussa 19 prosenttia piirikunnan väestöstä, työikäiset 60 prosenttia ja eläkeikäiset 20,9 prosenttia väestön keski-iän ollessa 41,1 vuotta. Elävänä syntyneiden määrä oli vuonna 2019 yhteensä 729 lasta. == Lähteet == Luokka:Łódźin piirikunnat
Allenin piirikunta (Louisiana)

Allenin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 25 627 vuonna 2019. Piirikunnan hallintokeskus on Oberlinin kunta. Piirikunta on perustettu vuonna 1912. == Lähteet == == Aiheesta muualla == Luokka:Louisianan piirikunnat
Lino Liviabella

Lino Liviabella (1902–1964) oli italialainen säveltäjä. Hän osallistui vuoden 1936 Berliinin olympialaisiin, joissa voitti hopeaa orkesterimusiikissa teoksellaan ”Voittaja”. ==Lähteet== Luokka:Italialaiset säveltäjät Luokka:Italialaiset olympiamitalistit Luokka:Vuonna 1902 syntyneet Luokka:Vuonna 1964 kuolleet
Kuortti (sukunimi)

Kuortti on sukunimi, joka on muun muassa seuraavilla suomalaisilla henkilöillä: *Aatami Kuortti (1903–1997), inkerinsuomalainen pappi ja kirjailija *Matti Kuortti (1948–2010), elokuvaäänittäjä, -leikkaaja, -ohjaaja ja näyttelijä *Orvokki Kuortti (o.s. Rudanko, 1932–2020), lentokapteeni, Suomen ensimmäinen naispuolisena pätevöitynyt lennonopettaja ja helikopteri- ja mittarilentäjä
Ascensionin piirikunta

Ascensionin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 126 604 vuonna 2019. Piirikunnan hallintokeskus on Donaldsonvillen kaupunki. Piirikunta on perustettu vuonna 1807. == Lähteet == == Aiheesta muualla == Luokka:Louisianan piirikunnat
Assumptionin piirikunta

Assumptionin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 21 891 vuonna 2019. Piirikunnan hallintokeskus on Napoleonvillen kunta. Piirikunta on perustettu vuonna 1807. == Lähteet == == Aiheesta muualla == Luokka:Louisianan piirikunnat
Sanja Iveković

Sanja Iveković (s. 6. tammikuuta 1949 Zagreb, Jugoslavia) on kroatialainen taiteilija, joka oli ensimmäisiä jugoslavialaisia taiteilijoita, jotka ottivat feministisiä lähtökohtia taiteeseensa. Hän on ollut aktiivinen monilla eri taiteenaloilla ja luonut muun muassa veistoksia, kollaaseja, käsitetaidetta ja esittänyt performansseja. Sanja Iveković syntyi Zagrebissa vuonna 1949. Hänen äitinsä Nera Šafarič oli selviytynyt Auschwitzista. Iveković opiskeli Zagrebin kuvataideakatemiassa graafista suunnittelua. Hän valmistui vuonna 1971. Iveković kuuluu taiteilijasukupolveen, joka kasvoi vuoden 1968 opiskelijamellakoiden aikana. Taiteilijat pyrkivät irtautumaan perinteiseistä instituutioista ja viedä taide julkisiin tiloihin. Taiteilijasukupolven edustajat yhdistivät perinteiseen maalaustaiteeseen monia erilaisia taidemuotoja, kuten valokuvausta, elokuvaa, videota ja graafista suunnittelua. Iveković perusti vuonna 1978 Dalibor Martinisin kanssa Podroom-gallerian, josta tuli monien uusien taiteilijoiden keskus. Ivekovićin ensimmäinen soolonäyttely oli vuonna 1973 valtion omistamassa opiskelijoiden keskusgalleriassa. Hän oli kuitenkin jo varhaisissa töisään varsin kriittinen Jugoslavian politiikkaa kohtaan. Slatko nasilje (”Suloinen väkivalta”) käyttää Jugoslavian television propagandamainoksia osoittaakseen yksipuolueyhteiskunnan, joka kuitenkin on samaan aikaan mukana utooppisessa konsumerismissa. Iveković on ollut mukana monissa töissään päähenkilönä. Teoksessa Tragedija Venere (”Venuksen tragedia”) hän yhdistää kuvia itsestään ja mediasta fotomontaasiksi. Hän kokosi teokseen kuvia lehtimainoksista, muotivalokuvista ja tabloideista. Niitä hän vertasi kuviin itsestään osoittaakseen kulutuskulttuurin petollisen kuvan naiseudesta. Iveković teki 1980- ja 1990-luvuilla sekä yhteistyötä ohjaaja Dalibor Martinisin kanssa että myös soolotöitä. Hänen näyttelyitään ja performanssejaan oli 1990-luvun alkuun mennessä ollut esillä Zagrebissa, Torontossa, Kölnissä, Novigradissa, Belgradissa, Montrealissa, New Yorkissa ja Berliinissä. Hän perusti vuonna 1995 Zagrebiin Electran, naisten taidekeskuksen. Iveković kutsuttiin vuonna 1998 toiseen Manifesta-biennaaliin Luxemburgiin. Hän esitteli siellä suunnitelman ”Pregnant Memory”, jossa Claus Citon suunnitteleman Gëlle Fra -muistomerkin Niken veistos siirrettäisiin obeliskinsa päältä pahoinpideltyjen naisten turvakodin tiloihin. Toisessa maailmansodassa kaatuneiden sotilaid New Yorkin Museum of Modern Artissa järjestettiin vuonna 2011 laaja Iveković- retrospektiivi. Samaan aikaan hänellä oli myös ensimmäinen näyttely Lontoossa. == Lähteet == == Aiheesta muualla == Luokka:Kroatialaiset taiteilijat Luokka:Feministit Luokka:Vuonna 1949 syntyneet Luokka:Elävät henkilöt
Max Hoff

Max Hoff (s. 12. syyskuuta 1982 Troisdorf) on saksalainen ratameloja, olympiavoittaja sekä moninkertainen maailman- ja Euroopan-mestari. Hän on pituudeltaan 197-senttimetrinen ja painaa 95 kilogrammaa. Hoff voitti ensimmäisen arvokilpailumitalinsa vuoden 2008 EM-kilpailuissa Milanossa, jossa hän saavutti EM-pronssia 1 000 metrin kajakkiyksikössä. Pekingin kesäolympialaisissa 2008 hän kilpaili 1 000 metrin kajakkiyksikössä sijoittuen viidenneksi. Vuonna 2009 Hoff voitti 1 000 metrin kajakkiyksikössä sekä maailman- että Euroopan-mestaruuden. Seuraavana vuonna hän saavutti yhteensä viisi MM- ja EM-mitalia, joista kaksi oli kultaisia. Vuoden 2011 MM- kilpailuissa Szegedissa hän voitti kaksi maailmanmestaruutta 5 000 metrin kajakkiyksikössä ja 1 000 metrin kajakkinelosessa. Lontoon kesäolympialaisissa 2012 Hoff saavutti 1 000 metrin kajakkiyksikössä pronssia jättäen neljänneksi tanskalaisen René Poulsenin. Samoissa olympialaisissa Hoff kilpaili myös 1 000 metrin kajakkinelosessa, jossa Saksa sijoittui neljänneksi Tšekin joukkueen voittaessa pronssia. Vuoden 2012 aikana Hoff saavutti myös 1 000 metrin kajakkiyksikön Euroopan-mestaruuden ja voitti EM-hopeaa 5 000 metrin kajakkiyksikössä. Seuraavan kolmen vuoden aikana hän saavutti yhteensä kymmenen MM- ja EM-mitalia, joista neljä oli kultaisia. Bakun Euroopan kisoissa 2015 Hoff voitti kaksi kultamitalia 1 000 metrin kajakkiyksikössä ja 5 000 metrin kajakkiyksikössä. Rio de Janeiron kesäolympialaisissa 2016 Hoff saavutti uransa ensimmäisen olympiakullan, kun Saksa voitti kultaa 1 000 metrin kajakkinelosessa Slovakian jäädessä hopeasijalle. Saksan olympiakultaa voittaneeseen joukkueeseen kuuluivat Hoffin lisäksi Max Rendschmidt, Tom Liebscher ja Marcus Gross. Rio de Janeiron kesäolympialaisissa 2016 Hoff kilpaili myös 1 000 metrin kajakkiyksikössä sijoittuen seitsemänneksi. Moskovan Euroopan-mestaruuskilpailuissa 2016 hän voitti 1 000 metrin kajakkikaksikossa EM-kultaa. Seuraavan kolmen vuoden aikana Hoff voitti kaksi maailmanmestaruutta, kolme Euroopan-mestaruutta ja yhteensä kahdeksan MM- ja EM-mitalia. Minskin Euroopan kisoissa 2019 hän saavutti kultaa 1 000 metrin kajakkikaksikossa ja pronssia 5 000 metrin kajakkiyksikössä. Poznańin EM- kilpailuissa 2021 Hoff voitti yhdessä Jacob Schopfin kanssa kultaa 1 000 metrin kajakkikaksikossa ja pronssia 500 metrin kajakkikaksikossa. Samana vuonna käydyissä Tokion olympialaisissa hän saavutti Schopfin kanssa hopeaa kajakkikaksikon 1 000 metrillä. == Lähteet == Luokka:Saksalaiset melojat Luokka:Saksalaiset olympiavoittajat Luokka:Vuonna 1982 syntyneet Luokka:Elävät henkilöt
Johannes Tzetzes

Johannes Tzetzes (, noin 1110–1180) oli bysanttilainen grammaatikko ja runoilija. Hän oli kotoisin Konstantinopolista. Tzetzesin lukuisista teoksista on tärkein Biblos historiōn (), tavallisesti tunnettu nimellä Khiliades (, julkaissut Kiessling 1826). Se sisältää runsaasti mytologisia, historiallisia, kirjallisuushistoriallisia ja muita tietoja, ja sitä varten tekijä on käyttänyt viidettäsataa kirjailijaa. Hän sepitti sen antamaan tarpeellisia selityksiä Tzetzesin itsensä noin vuosina 1138–1170 laatimaan, 107 kirjettä käsittävään kirjekokoelmaan (julk. Pressel 1851), jossa hän kääntyen milloin todellisten, milloin (harvemmin) kuviteltujen henkilöiden puoleen koskettelee antiikkiin liittyviä asioita. Merkittäviä ovat myös 1 676 heksametriä käsittävä, Homeroksen Iliasta täydentävä teos Ta pro Homērū, ta Homērū, ta meth’ Homēron (Antehomerica, Homerica, Posthomerica, myös lyhyesti: Carmina Iliaca t. Iliaca, julkaissut muun muassa Lehrs ja Dübner, 1868), Homerosta selittävät Iliaksen ja Odysseian allegoriat (julkaissut Matranga, Anecdota græca I, 1850) sekä Iliaksen eksegeesi (julkaissut Bachmann, Scholia in Homeri Iliadem 1835–1838). Lisäksi Tzetzes kirjoitti kommentaareja ja skolioita Hesiodokseen, Aristofaneeseen, Lykofronin Aleksandraan (julk. Müller 1811) ynnä muuta. Tzetzes kirjoitti esimerkiksi kielioppia, retoriikkaa, runousoppia käsitteleviä kirjoitelmia sekä opetus- ja tilapäisrunoja. Tzetzesin teosten arvoa vähentää hänen pintapuolisuutensa ja huolimattomuutensa. Ihmisenä Tzetzesin sanotaan olleen turhamainen ja kateellinen ja olleen alituisissa riidoissa muiden oppineiden kanssa. Myös Tzetzesin vanhempi veli Isaak Tzetzes (k. 1138) oli grammaatikko. Hän sepitti laajan runoelman Pindaroksen runomitoista (julk. Cramer, Anecdota I, 1839). == Lähteet == Luokka:1110-luvulla syntyneet Luokka:Bysanttilaiset grammaatikot Luokka:Vuonna 1180 kuolleet
Coloradon territorio

Coloradon territorio () oli Yhdysvaltain territorio, joka perustettiin 28. helmikuuta 1861 ja lakkautettiin 1. elokuuta 1876, jolloin territoriosta tuli Coloradon osavaltio. Alueen väkiluku oli vuoden 1870 väestönlaskennassa 39 864. ==Lähteet== ==Aiheesta muualla== *Colorado Encyclopedian sivu territoriosta Luokka:Coloradon historia Luokka:Yhdysvaltain entiset territoriot
Puolan mielenosoitukset 2020

Puolan vuoden 2020 olivat aborttia huomattavasti rajoittavan uuden lain vastaisia mielenosoituksia Puolassa lokakuussa vuonna 2020. Mielenosoitukset alkoivat lokakuun toiseksi viimeisellä viikolla. Niihin osallistui kymmeniä tuhansia ihmisiä Varsovassa ja muissa kaupungeissa. Puolassa oli jo valmiiksi tiukka aborttilaki, joka sallii abortin vain raiskauksen ja insestin uhreille. Uusi laki kielsi myös epämuodostuneiden sikiöiden abortin. Ne jatkuivat ainakin yhdeksän päivää. Abortin vastustajat järjestivät joukkokokoontumisia koronaviruspandemiasta huolimatta. Maassa oli viiden hengen kokoontumiskielto. Pääministeri vetosi lopettamaan protestit koronavirusvaaran takia. Mielenosoitukset olivat pääosin rauhallisia, joitain käsirysyjä oli. Poliisi valvoi mielenosoituksia ja pidätti ihmisiä. Protestoijat vaativat aborttilaista kansanäänestystä. == Lähteet == Luokka:Puolan historia Luokka:Vuoden 2020 politiikka Luokka:Vuoden 2020 mielenosoitukset ja levottomuudet
Rudolf Eisenmenger

Rudolf Hermann Eisenmenger (7. elokuuta 1902 Piskitelep, Itävalta-Unkari – 3. marraskuuta 1994 Wien, Itävalta) oli itävaltalainen taiteilija. Hän osallistui vuoden 1936 Berliinin olympialaisiin, joissa voitti hopeaa maalaustaiteessa öljyväriteoksellaan ”Juoksijat maaliviivalla”. Olympiateoksensa lisäksi Eisenmengerin tunnetuimpia teoksia on vuoden 1955 Wienin valtionoopperan lehtikultareunainen laaja turvaverho, jossa esiintyvät Orfeus ja Eurydike. ==Palkinnot== * 1927: Kuvataideakatemian Meisterschul-palkinto * 1929: Kuvataideakatemian Rooma-palkinto * 1933: Wienin kaupungin ja Wiener Künstlerhausin jakama vuosijuhlapalkinto * 1936: Olympiahopea Berliinin olympialaisten taidelajeista luokassa maalaustaide * 1936: Itävallan Kunniapalvelusmitali kuvataiteen ja tieteen alalla * 1936: Wiener Künstlerhausin Kultainen kunniamitali * 1942: Albrecht-Dürer-palkinto * 1957: Itävallan 1.luokan kunniaristi luonnontieteissä ja taiteessa * 1972: Wiener Künstlerhausin Kultainen laakeri * 1973: Itävallan Suurhopeapalvelusmitali ==Lähteet== Luokka:Vuonna 1902 syntyneet Luokka:Vuonna 1994 kuolleet Luokka:Itävaltalaiset taiteilijat Luokka:Itävaltalaiset olympiamitalistit
Tommi Malinen

Tommi Malinen (s. 20. elokuuta 1987 Savonlinna) on suomalainen pesäpalloilija, joka edustaa Ykköspesis-joukkue Loimaan Palloilijoita. == Ura == Malinen on Hämeenlinnan Paukun kasvatti. Hän edusti kasvattajaseuraansa Suomensarjassa vuosina 2004–2006. Kesällä 2007 ja 2008 Malinen pelasi Hyvinkään Tahkon Suomensarja-joukkueessa sekä 2007 Ykköspesistä Riihi-Pesiksen riveissä. Kesäksi 2009 Malinen siirtyi Lammin Lujaan ja 2010 Manse PP:n riveihin. Kesäksi 2011 hän siirtyi takaisin Tahkoon. Vuosina 2012–2017 Malinen pelasi Manse PP:ssä Suomensarjaa ja Ykköspesistä. Kesät 2018 ja 2019 hän pelasi Loimaan Palloilijoissa Suomensarjaa. LP:n noustessa Ykköspesikseen, Malinen siirtyi sarjatasoa ylöspäin Superpesikseen, jossa hän debytoi 32-vuotiaana 3. heinäkuuta 2020 vieraissa Kouvolan Pallonlyöjiä vastaan. Hän löi ottelussa kolme juoksua. Kaudeksi 2021 Malinen siirtyi vuoden sopimuksella Loimaan Palloilijoihin. == Lähteet == Luokka:Vuonna 1987 syntyneet Luokka:Suomalaiset pesäpalloilijat Luokka:Elävät henkilöt
Casey DeSmith

Casey DeSmith (s. 13. elokuuta 1991 Rochester, New Hampshire, Yhdysvallat) on yhdysvaltalainen jääkiekkoilija, joka pelaa NHL-seura Dallas Starsissa. == Ura == DeSmith pelasi New Hampshiren yliopiston joukkueessa vuosina 2011-2015. Kaudeksi 2015–2016 hän teki sopimuksen ECHL-joukkue Wheeling Nailersin kanssa. 13 Nailersissa pelatun ottelun jälkeen DeSmith siirtyi try out -sopimuksella AHL:ään Wilkes-Barre/Scranton Penguinsin joukkueeseen. Loppukauden aikana hän pelasi AHL:ssä kuusi runkosarja- sekä yhdeksän pudotuspeliottelua ja ansaitsi sopimuksen jatkon Penguinsiin. Kausi 2016–2017 oli DeSmithin ensimmäinen kokonainen ammattilaistasolla. Hänet valittiin yhdessä Tristan Jarryn kanssa AHL:n parhaaksi maalivahtipariksi. Kauden päätteeksi DeSmith teki kaksivuotisen tulokassopimuksen Penguinsin NHL-yhteistyöseura Pittsburgh Penguinsin kanssa. Kaudella 2017–2018 DeSmith teki NHL-debyyttinsä pelaten Penguinsissa 14 runkosarjaottelua torjuntaprosentilla 92,1. Tammikuussa 2019 hän solmi kolmen vuoden mittaisen jatkosopimuksen joukkueen kanssa. Heinäkuussa 2022 DeSmith teki Penguinsin kanssa kaksivuotisen ja yhteensä 3,6 miljoonan dollarin arvoisen jatkosopimuksen. https://www.tsn.ca/pittsburgh- penguins-casey-desmith-1.1821362 Elokuussa 2023 DeSmith siirtyi vaihtokaupassa Montreal Canadiensiin yhdessä Jeff Petryn ja Nathan Légarén kanssa. Montreal sai myös Pittsburghin vuoden 2025 2. kierroksen varausvuoron. Pittsburghiin lähti vaihdossa Rem Pitlick. Vaihtokaupassa oli osana myös San Jose Sharks, joka sai Montrealilta Mike Hoffmanin ja Pittsburghilta Mikael Granlundin, Jan Ruttan ja vuoden 2024 1. kierroksen varausvuoron. Syyskuussa 2023 Canadiens kauppasi DeSmithin Vancouver Canucksiin vaihdossa Tanner Pearsoniin ja kolmannen kierroksen varausvuoroon vuoden 2025 varaustilaisuudessa. https://www.tsn.ca/nhl/montreal-canadiens-acquire-forward-tanner-pearson-from- vancouver-canucks-1.2009786 Heinäkuussa 2024 DeSmith teki vapaana agenttina Dallas Starsin kanssa kolmivuotisen ja yhteensä kolmen miljoonan dollarin arvoisen sopimuksen. https://www.sportsnet.ca/nhl/article/dallas-stars-sign-g- casey-desmith-to-three-year-contract/ == Lähteet == * === Viitteet === Luokka:Dallas Starsin pelaajat Luokka:Yhdysvaltalaiset jääkiekkomaalivahdit Luokka:Vuonna 1991 syntyneet Luokka:Elävät henkilöt
Laukonhovi

Laukonhovi on vuonna 1927 valmistunut asuin- ja liikerakennus, joka sijaitsee Tampereen ydinkeskustassa Laukontorin pohjoisreunalla. Pääasiassa klassismin piirteitä sisältävän talon on suunnitellut Veikko Kallio vuonna 1926. Rakennus muodostaa kiinteän mutta tyylillisesti epäyhtenäisen parin viereisen Laukonlinnan kanssa. Laukonhovi oli valmistuessaan uudenaikainen, hyvin varusteltu asuinkerrostalo. Aamulehden mukaan jokaisessa huoneistossa oli muun muassa ”täyteen amerikkalaismalliseen kuntoon” sisustettu keittiö. Taloon on vuosien saatossa tehty lukuisia korjauksia ja muutoksia. Esimerkiksi punainen tiilikatto on 1990-luvulla vaihdettu peltikatoksi. Seitsemännessä kerroksessa sijainnut kylmä ullakkotila on vuonna 2012 remontoitu asunnoiksi. Muutoksista huolimatta Laukonhovi on säilyttänyt rakennustaiteelliset ja kaupunkikuvalliset arvonsa suhteellisen hyvin. Talo on suojeltu asemakaavalla, koska se edustaa Tampereella harvinaista 1920-luvun klassismia. Suojelumääräys koskee myös rakennuksen porrashuonetta. ==Lähteet== ==Aiheesta muualla== * Valokuvakooste Laukonhovin rakennustaiteellisista ym. arvoista Luokka:Tampereen asuinrakennukset Luokka:Nalkala Luokka:Tampereen suojellut rakennukset
Ghostbusters (vuoden 1984 videopeli)

Ghostbusters on Activisionin kehittämä ja julkaisema samannimiseen elokuvaan perustuva videopeli. Peli julkaistiin vuonna 1984 useille kotitietokoneille ja myöhemmin myös muille alustoille. Activision joutui kehittämään pelin kuudessa viikossa, jotta se saatiin julkaistua elokuvan ollessa suosituimmillaan. == Aiheesta muualla == * Luokka:Vuoden 1984 videopelit Luokka:Apple II -pelit Luokka:Atari 2600 -pelit Luokka:Atarin 8-bittisten kotitietokoneiden pelit Luokka:Commodore 64 -pelit Luokka:MSX-pelit Luokka:Nintendo Entertainment System -pelit Luokka:Sega Master System -pelit Luokka:ZX Spectrum -pelit Luokka:Toimintaseikkailupelit Luokka:Yhdysvalloissa kehitetyt videopelit
Pabianicen piirikunta

Pabianicen piirikunta () on yksi Łódźin voivodikunnan piirikunnista. Sen väkiluku oli vuoden 2019 lopussa 119 291\. Piirikunnan kaksi kaupunkikuntaa ovat Konstantynów Łódzki ja hallintokeskus Pabianice. Viisi maalaiskuntaa ovat Dłutów, Dobroń, Ksawerów, Lutomiersk sekä Pabianice. Pabianicen piirikunnan pinta-alasta 26,5 prosenttia oli metsän peitossa vuonna 2018. Pabianicen piirikunnan työttömyysaste oli vuoden 2018 lopussa 6,2 prosenttia. Vuoden 2019 lopussa Pabianicen piirikunnassa oli 119 291 asukasta, joista 53 prosenttia naispuolisia ja 47 prosenttia miespuolisia. Puolan väestönlaskennassa 2011 väkiluvun laskettiin olevan 119 930 ja sen ennakoidaan vuoteen 2050 mennessä pienenevän 105 788 asukkaaseen. Alle 18-vuotiaat muodostivat vuoden 2019 lopussa 16,7 prosenttia piirikunnan väestöstä, työikäiset 58,6 prosenttia ja eläkeikäiset 24,7 prosenttia väestön keski-iän ollessa 43,6 vuotta. Elävänä syntyneiden määrä oli vuonna 2019 yhteensä 987 lasta. == Lähteet == Luokka:Łódźin piirikunnat
Friedrich Uhl

Friedrich Uhl (1825–1906) oli itävaltalainen kirjailija, hallitusneuvos ja virallisen lehden Wiener Zeitungin päätoimittaja. Uhl kirjoitti novelleja ja romaaneja, joissa hän kuvaa Unkaria, muun muassa teoksessa An der Theiß (1851). Hänen muistelmansa Aus meinem Leben ilmestyivät postuumisti 1907.Uhl, Friedrich, Nordisk familjebok 30. 1920 == Lähteet == ==Aiheesta muualla== Luokka:Itävaltalaiset kirjailijat Luokka:Itävaltalaiset toimittajat Luokka:Päätoimittajat Luokka:Vuonna 1825 syntyneet Luokka:Vuonna 1906 kuolleet
Juho Kemppainen

Juho Kemppainen (20. elokuuta 1884 Suomussalmi – 2. toukokuuta 1963 Rovaniemi) oli suomalainen toimittaja. Kemppainen syntyi köyhän mökkiläisen perheeseen. Hän oli huutolaisena maatiloilla, työskenteli nuoresta lähtien metsätyöläisenä ja asettui sitten suutariksi Rovaniemelle. Kemppainen lähti vuonna 1915 jääkärikoulutukseen Saksaan, josta hän palasi vuonna 1919. Kemppainen työskenteli sen jälkeen vasemmistoradikaalien Suomen Työmiehen, Työväenjärjestöjen Tiedonantajan, Työn Äänen ja Pohjan Voiman toimittajana saaden yhteensä kahdeksan kuukauden vankeustuomiot. Vasemmistolehtien lakkauttamisen jälkeen Kemppainen siirtyi kotiseudulleen maanviljelijäksi. Hän palasi lehtityöhön jo iäkkäänä toisen maailmansodan jälkeen. Kemppainen oli kansandemokraattisten Vapaan Savon ja Karjalan Kansan päätoimittaja vuosina 1947–1949 ja työskenteli sen jälkeen oululaisessa Kansan Tahdossa. Hän julkaisi muistelmiaan Työkansan Sanomissa. ==Lähteet== Luokka:Suomalaiset päätoimittajat Luokka:Suomalaiset maanviljelijät Luokka:Jääkärit Luokka:Vuonna 1884 syntyneet Luokka:Vuonna 1963 kuolleet
Leukoin silta

Leukoin silta (myös Leukoinsalmen silta) on silta Puumalassa, Etelä-Savossa. Sillan yli kulkee Viljakansaarentie eli yhdystie 15169. Leukoin silta yhdistää Viljakansaaren mantereeseen. Silta avattiin liikenteelle lokakuussa 1969 ja silloin paikalla toimineen lossin toiminta lakkasi. Silta on 63 metriä pitkä ja sen alituskorkeus on noin 6 metriä. Sillan alkuperäinen nimi oli Sitkoinleuvoinsalmen silta, koska Leukoinsalmen nimi oli ennen vuotta 1970 Sitkoinleuvoinsalmi. == Katso myös == * Sitkoinleuvansalmen kanava == Lähteet == Luokka:Suomen tieliikennesillat Luokka:Puumalan rakennukset ja rakennelmat Luokka:Puumalan liikenne
Länsimäen kirjasto

Länsimäen kirjasto on Vantaan Länsimäessä sijaitseva yleinen kirjasto. Se on osa Vantaan kaupunginkirjastoa ja Helmet-kirjastoa. Kirjasto toimii vuonna 1978 rakennetussa talossa. Kirjaston tiloja on remontoitu esimerkiksi vuonna 2017. Länsimäen kirjaston lisäksi samasta rakennuksesta löytyvät Länsimäen nuorisotalo ja postipalveluja tarjoava K-kauppa. == Lähteet == ==Aiheesta muualla== *Länsimäen kirjasto (valokuvia) (flickr.com) Luokka:Vantaan kaupunginkirjasto Luokka:Länsimäki
Lexus UX

Lexus UX on Lexuksen pienin katumaasturimalli. Se esiteltiin Geneven autonäyttelyssä vuonna 2018, ja sen vuoden 2019 lopulla esitelty sähköversio on Lexuksen ensimmäinen sähköautomalli. Sen bensiiniversiota ei myydä Länsi- Euroopassa. == Lähteet == == Aiheesta muualla == UX Luokka:Hybridiautot Luokka:Sähköautot Luokka:J-segmentin autot Luokka:2010-luvun autot Luokka:2020-luvun autot
Beatrice Rana

Beatrice Rana (s. 22. tammikuuta 1993 Copertino) on italialainen pianisti.Beatrice Rana AllMusic Rana aloitti muodollisen opiskelun 4-vuotiaana. Hän opiskeli Arie Vardin johdolla Hannoverissa ja Benedetto Lupon johdolla Roomassa. Jälkimmäinen opetti ja mentoroi häntä vielä 2010-luvun loppupuolella. Rana esiintyi jo teini-ikäisenä suurten eurooppalaisorkesterien kanssa. Hän sai ensipalkinnon ja tuomariston erikoispalkinnon Montrealin kansainvälisessä musiikkikilpailussa vuonna 2011. Hopeamitali kansainvälisessä Van Cliburn -pianokilpailussa hänelle myönnettiin vuonna 2013. Rana julkaisi vuonna 2015 Warner Classics -levymerkillä debyyttialbuminsa, jolla tulkitsee Sergei Prokofjevin toisen pianokonserton ja Pjotr Tšaikovskin ensimmäisen pianokonserton. Tätä julkaisua seurasi vuonna 2017 Johann Sebastian Bachin Goldberg-muunnelmien levytys. == Lähteet == Luokka:Italialaiset pianistit Luokka:Vuonna 1993 syntyneet Luokka:Elävät henkilöt
Puolan vuoden 2011 väestönlaskenta

Puolan vuoden 2011 väestönlaskenta (; ) oli Puolan tilastoviraston Puolassa 1. huhtikuuta – 30. kesäkuuta 2011 välisenä aikana suorittama väestönlaskenta. Väestönlaskennan tuloksena Puolan väkiluvuksi 31. maaliskuuta 2011 saatiin 38 511 800, mikä oli 0,7 prosenttia enemmän kuin edellisen väestönlaskennan tulos. Kaupunkiväestön osuus (60,8 %) väheni prosentilla edellisestä väestönlaskennasta ja maaseutuväestön osuus (39,2 %) vastaavasti kasvoi. Voivodikunnista väestö kasvoi eniten Masovian voivodikunnassa (+144 600) ja väheni eniten Sleesian voivodikunnassa (−112 500). == Lähteet == 2011
Kefoperatsoni

Kefoperatsoni (C25H27S2N9O8) on kefalosporiineihin kuuluva orgaaninen yhdiste. Sitä käytetään lääketieteessä antibioottina. ==Ominaisuudet ja käyttö== Kefoperatsoni on niin sanottu kolmannen sukupolven kefalosporiini ja sen antibioottiset ominaisuudet perustuvat bakteerin soluseinän synteesin estämiseen. Lääkeaine on laajakirjoinen ja tehoaa moniin grampositiivisiin ja gramnegatiivisiin bakteereihin. Se on suhteellisen stabiili useiden beetalaktamaasien vaikutuksille ja tätä voidaan vielä tehostaa käyttämällä kefoperatsonia yhdessä sulbaktaamin kanssa. Aine annostellaan ruiskeena lihakseen tai suoneen. Sitä voidaan käyttää muun muassa hengitysteiden infektioiden, virtsatulehdusten, ihotulehdusten, suolistotulehdusten ja melioidoosin hoidossa.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Kefoperatsoni voi aiheuttaa haittavaikutuksinaan ripulia, allergiaoireita kuten ihottumaa ja verenvuotoa. ==Valmistus== Kefoperatsoni on puolisynteettinen yhdiste. 4-etyylpiperatsin-2,3-dioni-1-karboksyylikloridi reagi 4-hydroksifenyyliglysiinin kanssa ja muodostuva yhdiste reagoi 3-(1-metyylitetratsol-5-yyli)sulfanyylimetyyli-7-aminokefalosporaanihapon kanssa kefoperatsoniksi. ==Lähteet== Luokka:Kefalosporiinit Luokka:Piperatsiinit Luokka:Fenolit Luokka:Asetamidit
Puumalan kunnantalo

Puumalan kunnantalo on Puumalan kunnan kunnantalo, joka sijaitsee Puumalan kirkonkylässä. Rakennuksessa on mm. kunnan toimistoja, valtuustosali ja asiointipiste. Rakennus on valmistunut vuonna 1970 ja sen on suunnitellut rakennusarkkitehti Veikko Voutilainen. == Lähteet == Luokka:Puumalan rakennukset ja rakennelmat Luokka:Suomen kunnantalot